Elsk meg i morgen (film)

Elsk meg i morgen er en norsk film fra 2005 regissert av Petter Næss og basert på den fjerde romanen om «Elling» – Elsk meg i morgen av Ingvar Ambjørnsen.

Elsk meg i morgen er den tredje filmen i trilogien om «Elling», og også den tredje som ble produsert.

 Historien 
Historien utspiller seg fire år etter Elling og «Elling» har blitt mer dyster og ensom. «Kjell Bjarne» bor i leiligheten over med samboer og stebarn.

Elling ønsker å finne seg en kvinne, og knytter seg til kioskdamen «Lone», som er opptatt av UFOer og annet utenomjordisk, og gir Elling håp. Hun spilles av Marian Saastad Ottesen, som gjør sin filmdebut med denne filmen.

 Produksjonen 
Norsk filmfond støttet produksjonen med syv millioner kroner. Budsjettet var på 14,9 millioner kroner.

 Rolleliste 
 Rolle  Skuespiller Elling  Per Christian Ellefsen Kjell Bjarne  Sven Nordin Reidun  Marit Pia Jacobsen Alfons  Per Christensen Lone  Marian Saastad Ottesen Elise  Kjersti Holmen

 Mottakelse 
Åpningshelgen ble filmen sett av 58 993 personer på norske kinoer. Dette var i hard konkurranse med Charlie og sjokoladefabrikken, og lå nærmere 40 000 besøkende under Charlie som en god nummer to.

 Eksterne lenker 


Kategori:Filmer fra 2005
Kategori:Norske filmer fra 2000-årene
Kategori:Norske dramakomedier
Kategori:Filmer regissert av Petter Næss
Kategori:Norskspråklige filmer
Kategori:Filmer basert på verk av Ingvar Ambjørnsen